Motorfietsryer kritiek beseer in ongeluk, beroofArgieffoto Chris Botha, woordvoerder van Netcare 911, sê die ongeluk het by die kruising van Onderste- en Derdeweg plaasgevind. Hy sê volgens ooggetuies is die man weens die impak van die botsing van sy motorfiets af geslinger waarna hy glo ŉ betonpilaar getref het. Volgens Botha is die man na die kant van die pad gesleep en beroof. Hy sê paramedici het met hul aankoms op die toneel onmiddellik die man begin behandel voor hy na ŉ hospitaal in Johannesburg vervoer is vir dringende mediese sorg.